《白马井》
宋代·谭景先

玉踠神跑井，崇祠汉伏波。
海涛如许近，地脉不同科。
德泽甘泉美，人资惠利多。
灵踪传万古，苍石有谁磨。

作者简介：谭景先，孝宗淳熙六年（一一七九）为郁林州通判（清雍正《广西通志》卷五一）。后知琼州，以苏轼故居为尊贤堂。事见《粤西文载》卷二二《重修郁林子城记》、《永乐大典》卷七二三七引《琼台郡志》。今录诗三首。